Lutkamarssi

Lutkamarssi on mielenosoituksen muoto, joka alkoi keväällä 2011 Kanadan Torontossa ja  levisi myös muihin maihin. Niin sanottu lutkaliike () sai alkunsa, kun raiskauksista puhunut torontolainen poliisi Michael Sanguinetti sanoi, ettei naisten kannattaisi pukeutua ”kuin lutkat”. 

 Lutkamarssit Suomessa 
pienoiskuva|234x234px|Lutkamarssi Helsingissä 2011.
Suomessa lutkamarsseja järjestettiin 6. elokuuta 2011 Helsingissä, Turussa ja Tampereella. Niihin osallistui yli 8 000 ihmistä. 

Lutkamarssien tarkoituksena oli vastustaa raiskausten uhrien syyllistämistä ja huorittelua. Lutkamarssille osallistuneet kapinoivat sitä vastaan, että raiskaukselta säästyäkseen pitäisi pukeutua jotenkin erityisen häveliäästi. Marssin järjestäjien mielestä oli väärin, että naisen käytöstä edes arvioidaan. Uhriin keskittyminen on turhaa, sillä katse pitäisi kääntää valtarakenteisiin.

Toukokuussa 2012 Helsingin yliopiston sukupuolentutkimuksen oppiaine myönsi vuoden 2011 lutkamarsseille Vuoden Kristiina -palkinnon. Suomessa uusista lutkamarsseista ei ole uutisoitu vuoden 2011 jälkeen.

 Lähteet 

 Aiheesta muualla 
 Oona Juutinen: Lutkamarssi. Ylioppilaslehti 25.5.2011.
 Mirka Kartano: Lutkaliikkeen maailmanvalloitus . Voima 11.5.2011.
 Lutkamarssilla seksuaalisen itsemääräämisoikeuden puolesta Ylen Elävä arkisto
 Lutkamarssi käskee pitämään näpit irti Yle Turku

Luokka:Feministiset protestit
Luokka:Toronton historia